《和顾汝和玉河见白燕 其一》
明代·黎民表

杏花桃叶尽芳菲，曲水春风半掩扉。玉羽乍窥池上影，霓裳如舞月中衣。

画梁多是无心绕，金屋谁同作伴飞。回首凤笙云路杳，雕笼争道不如归。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。